Արվեստի 4րդ ցուցահանդեսը
From Wikipedia
[խմբագրել] Արվեստի 4րդ ցուցահանդեսը – Ռոկոկոյի դարաշրջանը
Մյունխեն, 1958 հունիս – սեպտեմբեր
Եվրախորհրդի չորրորդ ցուցահանդեսը նույնիսկ գերազանցեց իր անվանումը ընդգրկելով ամբողջ տասնութերորդ դարի արվեստը, որի եզրերից ընդամենը մեկն էր ռոկոկոն։Այս ոճը հիրավի լինելով, ուշ բարոկկոյի և Լուսավորության դարաշրջանի նրբագեղության լիառատ և լուսապայծառ խառնուրդը, լավագույնս արտահայտվում է հարավային Գերմանիայի դղյակներում և եկեղեցիներում, ինչպես նաև Գերմանիայի դեկորատիվ արվեստներում, կահույքագործության, մետաղագործության և ճենապակեգործության մեջ, որոնք շատ լավ ներկայացված էին ցուցահանդեսի 900 նմուշներով։ Ոճի ոգին և նրա ձգտումը դեպի հստակություն և ասիմետրիա առանձնապես վառ են արտահայտված նկարիչների գործերում. Կանանց գեղեցկությունը պատկերող Բուշերի զգայական ու հեշտասեր, և Ֆրագոնարի երկչոտ ու խոհեմ դիմանկաներում, նրանց բնապատկերները զարդարող շատրվաններում և ջրվեժներում, Վենետիկյան Հանրապետության խամրող փառքի պատկերներում Քանալետոյի և Տյեպոլոյի բնանկարներում և Գեյնսբորոյի դիմանկարներում արտացոլվող նոր լոնդոնյան հասարակության կերպարներում։ Մեսերշմիդտի “բնութագրական դիմանկարներից” մինչև Փիրանեզիի “Բանտերը”, քանդակագործության և փորագրության արվեստները նույնպես բազմակողմանի ցուցադրման արժանացան։ Վերջապես ցուցադրված բազմաթիվ գրքերը կոչված էին ընդգծելու Լուսավորության դարաշրջանում հրատարակիչների կենսականորեն կարևոր դերը, միևնույն ժամանակ ցուցադրելով, թե ինչպես դարաշրջանի արվեստներն իրենց յուրօրինակ արտահայտումը գտան գրքերի պատկերազարդումներում և կազմարարական արհեստում։